cy en cy cy su cy hbs_lat en ca cy cy cy cy de cy de cy cy cy cy cy fr en cy en cy cy en cy en cy cy cy cy en cy cy en cy cy de de de cy de cy de cy de cy de cy de cy de cy de cy de cy de cy de cy de cy de cy de cy de cy de cy de cy de cy cy cy de cy de cy de cy de cy it cy de cy de cy de en en de cy en de de cy de cy de de de cy de cy cy de cy de cy cy de cy de cy de cy de cy de vi de cy de cy de cy en de cy de cy de cy de cy de cy en de cy de cy de en de cy de cy de cy en de de de cy de cy de de de cy en de cy en de cy de lb en de cy cy cy de cy en de cy de cy en zh cy en de es es cy de cy en de cy de cy en ru cy cy en en en de cy de cy en ru cy cy cy cy en kk en
AMGUEDDFA LLUNDAIN – Cafodd Dosbarth 2 drip penigamp i Amgueddfa Llundain fel rhan o’u thema Oes Fictoria heddiw! Cafwyd gweithdy ar y pwnc a chyfle i wisgo i fyny fel pobl o’r cyfnod.
COEDWIG LITTEN – Cafwyd diwrnod arbennig yng nghoedwig Litten. Buodd plant Dosbarth 1 yn edrych ar a chasglu dail, yn chwilota o dan boncyffion, yn adeiladu, yn coginio yn y gegin fwd ac yn dringo’r coed.
BOOK TRUST – Roedd y plant Meithrin a Derbyn yn hapus iawn i dderbyn llyfrau oddi wrth cynllun ‘Time to Read’ Book Trust.
GWASANAETH DIWEDD BLWYDDYN – Tipyn o bopeth – Cyngerdd y Pianyddion, Can Ffrengig gan ddisgyblion Dosbarth 2, ffarwelio a Blwyddyn 6 a neges i ddymuno’n dda i Miss Rawlins fydd yn priodi yn ystod y gwyliau haf!
BARBECIW YR YSGOL – Diolch yn fawr iawn i Tony a Siw am gynnal barbeciw blynyddol yr ysgol unwaith eto. Cafodd bawb amser da, a chodwyd dros £4000 i’r Ysgol. Diolch i bawb am ddod, cyfrannu, prynu raffl a rhoi cynnig ar yr ocsiwn.
CANOLFAN FWDHAETH – Diolch yn fawr iawn i Sara-Ellen am arwain bore i ddisgyblion Dosbarth 2 yng Nghanolfan Fwdhaeth Acton yr wythnos hon. Mi gafwyd bore gwych yn llawn trafodaethau, storiau crefyddol a gwrando i brofiadau Bwdhyddion o gefndiroedd gwahanol. Bore ardderchog o ddysgu pethau newydd i bawb! Diolch yn fawr i SGI-UK am y croeso cynnes iawn.
TRIP DOSBARTH 1 - Trip Dosbarth Un i Sw Hanwell.
TRIP DOSBARTH 2- Trip Dosbarth 2 i Amgueddfa V&A a Pharc Hyde.
ADDYSG GREFYDDOL - Diolch i Kosser a’r merched am ddod mewn i siarad am y crefydd Islam gyda disgyblion Dosbarth 1. Roedd y cyflwyniad yn ddiddorol iawn ac fe wnaethon ni ddysgu llawer!
MINDFULNESS – Mae disgyblion Dosbarth 2 wedi cwblhau eu cwrs Mindfulness – llongyfarchiadau blant! Rydym yn lwcus iawn fod Ann Wood wedi gwirfoddoli i gynnal y sesiynau – diolch o galon am eich amser a’ch ymroddiad – fe wnaethon ni wir fwynhau!
BWDHAETH – Diolch i Sara-Ellen am ddod mewn i siarad am y crefydd Bwdhaeth gyda disgyblion Dosbarth 2. Rydyn ni’n edrych ymlaen at ein trip i Ganolfan Fwdhaeth Acton!
URDD – Diolch i Joanna a Rhian am drefnu ‘Clwb Gwobrwyo’r Urdd’ i’r disgyblion ac am y pitsas blasus – roedd pawb wrth eu boddau!
BORE AGORED Y CYFNOD SYLFAEN A’R BLYNYDDOEDD CYNNAR – Diolch i rieni’r Meithrin a Derbyn a ddaeth i mewn i weld eu plant wrth eu gwaith yn ystod y Bore Agored.
CARNIFAL HANWELL – Hwyl a sbri yn yr haul! Diolch yn fawr i’r trefnwyr ac i CRaFf am ddiwrnod gwych eto eleni.
SIOE FFASIYNAU - Fe gawsom sioe wych bore heddiw yn canolbwyntio ar ffasiwn y 60au! Diolch i holl ddisgyblion Dosbarth 2 a’u rhieni am eu gwaith wrth greu’r gwisgoedd cŵl!
GWEITHDY DRAMA - Rydym yn ddiolchgar i Sam Ebenezer am ddod i mewn prynhawn yma i gynnal gweithdy drama gyda Dosbarth 2.
CYNGERDD - Fe gawsom gyngerdd bach hyfryd bore ‘ma yn gwrando ar gystadleuwyr yr Eisteddfod i gyd yn perfformio – da iawn chi blantos! Rydym am ddymuno’n dda iddynt i gyd ac am roi diolch mawr hefyd i Rhian, Joanna, Catrin a Huw am eu gwaith gyda’r disgyblion.
DARLLENYDD DIRGEL - Diolch yn fawr Cherine am fod yn ddarllenydd dirgel i Ddosbarth Un heddiw.
GWEITHDY COGINIO - Diolch i Marian Howell am gynnal gweithdy coginio gyda disgyblion Dosbarth 2 – roedd y sgonau’n flasus iawn!
GWASANAETH SULGWYN - Diolch i’r Parchedig Rob Nicholls am gynnal gwasanaeth am y Sulgwyn heddiw.
CASGLU SBWRIEL - Diolch i aelodau’r Cyngor Eco a fuodd yn casglu sbwriel o gwmpas Canolfan Gymunedol Hanwell yr wythnos hon.
MINDFULNESS - Yn ystod y tymor, bydd disgyblion Dosbarth 2 yn cymryd rhan mewn sesiynau ‘mindfulness’, sydd yn rhan o gwricwlwm PAWS b. Diolchwn i Ann Wood am wirfoddoli i gynnal y sesiynau.
SPORT RELIEF – Cafodd y disgyblion ddiwrnod da yn codi arian ar gyfer yr elusen Sports Relief. Fe baratowyd hyfforddiant cylch gan y Cyngor Ysgol ar gyfer y disgyblion eraill. Diolch yn fawr i’r rhieni/gwarchodwyr am eu cefnogaeth.
IECHYD DEINTYDDOL – Heddiw, fe gawsom ymweliad arbennig gan Adele o dîm  Iechyd y Geg . Fe wnaeth y disgyblion fwynhau dysgu am bwysigrwydd gofalu am eu dannedd.
DARLLENYDD DIRGEL - Diolch yn fawr i Catrin Powell am fod yn ddarllenydd dirgel i Ddosbarth Un heddiw.
HELFA DRYSOR WYAU PASG – Diolch yn fawr i Joanna am drefnu’r Helfa Drysor Wyau Pasg eto eleni- fe gafodd pawb lot o hwyl!
CYNGOR ECO – Mae’r Cyngor Eco wedi bod yn brysur iawn yn  prynu adnoddau newydd wedi i’r ysgol dderbyn grant gan The Water Conservation Trust—diolch o galon iddynt!
EISTEDDFOD YR URDD - Llongyfarchiadau i bawb wnaeth gystadlu yn yr Eisteddfod a phob dymuniad da i chi sy’n symud ymlaen yn y gystadleuaeth. Diolch hefyd i’r rhieni am eich cefnogaeth. Cawsom ddiwrnod gwych!
MARCHNAD BORO - Diolch yn fawr i Lisa Fearn am weithdy hwylus ar sut i wneud Pica ar y man i ddathlu Dydd Gŵyl Dewi.
DYDD GŴYL DEWI YN SAN STEFFAN - Er gwaetha’r tywydd oer, cawsom ddiwrnod bythgofiadwy wrth ganu i Lefarydd y tŷ cyffredin. Diolch i bawb ddaeth i gefnogi yn yr oerfel, ac i Rhian Medi am drefnu’r ymweliad unwaith eto.
GWASANAETH SAMARITANS – Diolch i wirfoddolwyr, Jennifer a Sophie o elusen y Samariaid, am roi o’u hamser i siarad â’r disgyblion am rôl a gwaith y Samariaid. Roedd y  cyflwyniad yn ddiddorol ac yn llawn gwybodaeth.
EISTEDDFOD YSGOL - Perfformiadau gwych gan bawb yn ein Eisteddfod Ysgol ar ddydd Gwener. Diolch Mrs. Hughes Ahmad am drefnu.
YMWELIAD ELENA D’CRUZE-REYNOLDS – Diolch yn fawr iawn Elena a Chanolfan Peniarth am rodd o lyfrau hyfryd.
GWERSI GYMNASTEG  – Mae disgyblion Dosbarth 2 yn lwcus iawn o dderbyn gwersi gymnasteg gan yr hyfforddwraig Aurore Derakhshan o gwmni Step it Up Gymnastics yn ystod y tymor y gwanwyn. Diolch i’r Bwrdd Llywodraethol am gytuno i ariannu’r gwersi.
GWASANAETH E-DDIOGLEWCH -  Mwynhaodd disgyblion Dosbarth 2 rannu eu gwybodaeth am E-ddiogelwch gyda’r rhieni a’r gwarchodwyr er mwyn hyrwyddo Diwrnod Dioglewch y We.
CYNGERDD NADOLIG - Da iawn wir i’r disgyblion i gyd am berfformio mor wych yn ein Sioe Nadolig, Pantolig. Nadolig Llawen i bawb!
GERAINT JONES – Diolch i Dr Geraint Jones o UCL am ddod i siarad am ei waith a’r gofod, fe ddysgon ni gymaint o ffeithiau newydd!
CYNGERDD PIANO – Cyngerdd ardderchog gan y Pianyddion! Diolch i Mrs Hughes-Ahmad am drefnu popeth.
CYNGOR LLYFRAU - Rhai o’n disgyblion yn mwynhau dewis llyfrau Cymraeg newydd.
BWYD ADAR- Mae aelodau’r cyngor ysgol wedi bod yn brysur iawn yn gwneud bwyd adar ar gyfer y maes chwarae.
EGLWYS EALING- Cawson ni fore diddorol iawn yn ymweld ag Eglwys Bresbyteraidd Ryngwladol Ealing gyda’r Gweinidog Cynorthwyol, Gethin Jones.
DIWRNOD PLANT MEWN ANGEN -  Gwisgo smotiau a chodi arian ar gyfer Diwrnod Plant mewn Angen.
GWERS FFRANGEG – SIARADWR GWADD - Diolch i Laurence am ddod i siarad â ni yn ystod ein gwers Ffrangeg heddiw. Mwynhaodd y disgyblion siarad Ffrangeg a gofyn cwestiynau iddi!
WYTHNOS GWRTH-FWLIO - I godi ymwybyddiaeth o’r wythnos, gwnaeth y disgyblion ddangos eu hunigoliaeth drwy wisgo sanau gwahanol!
TATE MODERN - Heddiw,  aeth disgyblion Dosbarth 2 i Tate Modern fel rhan o’u thema ‘Oriel’.
GWASANAETH DIOLCHGARWCH - Diolch i Mr Rob Nicholls am gynnal ein gwasanaeth Diolchgarwch ac i bawb gyfrannodd tuag at y casgliad bwyd ar gyfer y Banc Bwyd yn Ealing
HALIBALW LLUNDAIN – Stondin Ysgol Gymraeg Llundain yng Ngŵyl Halibalw Llundain heddiw.
Ymweliad PC Carolyn Mc Guigan.
MAGI ANN – Bore hwylus yng nghwmni’r cymeriad llyfr, Magi Ann!
LLANGRANNOG - Cawsom ni wychnos wych yn Llangrannog!
TRIP I AFON TAFWYS – Heddiw, aeth disgyblion Dosbarth 2 ar drip i Afon Tafwys gan gymryd rhan mewn gweithdy gyda Thames Explorer Trust.
YSGOL FFRANGEG -  Ambell lun o ymweliad Dosbarth Dau â Collège André Malraux. Diolch i Mrs Hughes- Ahmad am drefnu diwrnod ardderchog!
GŴYL FARDDONIAETH YSGOL GYMRAEG LLUNDAIN – Diwrnod gwych yn gweithio gydag Anni Llŷn, Bardd Plant Cymru ac Ifor ap Glyn, Bardd Cenedlaethol Cymru.
Buon ni hefyd yn brysur iawn yn cymryd rhan mewn gweithdy dawns gyda’r cyflwynydd a’r dawnsiwr clocsiau, Tudur Phillips!
MINDFULNESS - Diolch o galon i Ann Wood am gynnal sesiynau ‘Mindfulness’ yn yr ysgol
CARNIFAL HANWELL - Hwyl a sbri yn yr haul!
Diolch yn fawr i’r trefnwyr am ddiwrnod gwych eto eleni. Enillon ni’r wobr gyntaf am y ‘Parêd Gorau’!
GWASANAETH RNLI  - Diolch i Phil Rankmore am ddod i siarad gyda ni am waith a rôl yr elusen RNLI.
PANTOSORWS - Heddiw, lansiwyd fideo newydd ‘Pantosorws’ yn Eisteddfod yr Urdd. Diolch i NSPCC am ofyn i ni fod yn rhan o ymgyrch mr bwysig. Edrychwch ar y fideo newydd yma a gwrandewch ar ein disgyblion yn canu’r corws!
GWERSI TENNIS - Roedd disgyblion Dosbarth Dau wedi llwyr mwynhau eu gwers gyntaf gyda Dessislava Diakova heddiw!
HELFA DRYSOR Y PASG - Diolch yn fawr i Joanna, Cadeirydd CRaFf, am drefnu popeth!
GORSAF DÂN EALING – Trip Dosbarth Un i Orsaf Dân Ealing.
GWERSI NOFIO – Llongyfarchiadau mawr i ddisgyblion Dosbarth Dau am ennill eu bathodynnau a thystysgrifau nofio.
DIWRNOD Y TRWYNAU COCH - Diolch o galon i’n Cyngor Ysgol am drefnu Sioe Dalent er mwyn codi arian ar gyfer Plant Mewn Angen.
SYNAGOG EALING – Gwnaeth disgyblion Dosbarth 2 fwynhau ymweld a Synagog Ryddfrydol Ealing heddiw.
EISTEDDFOD YR URDD – Llongyfarchiadau i bawb wnaeth gystadlu yn Eisteddfod TAG (Eisteddfod i gystadleuwyr sy’n byw tu allan i Gymru).
Gwasanaeth Diwrnod Rhyngwladol y Merched.
HYFFORDDIANT DIOGELWCH TÂN - Diolch, Ms Tremain am ddysgu ni beth i wneud mewn argyfwng tân.
LLYFRGELL – Mae Llyfrgellydd yr Ysgol (Courtney, Blwyddyn 5) wedi bod yn brysur iawn yn trefnu a diweddaru’r llyfrgell.
DIWRNOD Y LLYFR – Gwisgo fel cymeriad o lyfr a ffair ffeirio llyfrau i ddathlu Diwrnod y Llyfr.
DYDD GŴYL DEWI – Dathlu Dydd Gŵyl Dewi yn Senedd San Steffan.
(Llun Liz Saville Roberts AS)
Roedden ni hefyd yn lwcus iawn i gael taith o gwmpas Senedd San Steffan gan Jonathan Edwards AS.
HAMPTON COURT – Trip gwych dosbarth 2 i Hampton Court!
DIWRNOD GWALLTIAU GWIRION – Hwyl a sbri yn yr ysgol heddiw yn dathlu Diwrnod Gwalltiau Gwirion! Fe godwyd £51 tuag at Ysbyty Great Ormond Street.
Gwasanaeth Diogelwch y We.
SIOPAU DOSBARTH UN – Mae disgyblion Dosbarth Un wedi bod yn brysur yn cynllunio a chreu eu siopau eu hunain! Llongyfarchiadau!
Gwasanaeth Martin Luther King Jr.
PRESENOLDEB 100% – Llongyfarchiadau mawr i Huw, Courtney a Gwynfor a gafodd dystysgrif ‘Presenoldeb 100%’ y tymor hwn.
DIWRNOD SIWMPERI NADOLIG – Daeth y disgyblion a’r staff i’r ysgol yn eu siwmperi Nadolig heddiw gan godi arian i elusen ‘Save the Children’
Gwasanaeth Nadolig. Diolch Mr Rob Nicholls!
CYNGERDD Y PIANYDDION – Diolch i Mrs Hughes-Ahmad am drefnu popeth ac am ei gwaith diddiwedd!
GARDDIO – Plannu blodau a phlanhigion yn ein iard newydd.
SÎON CORN – Siôn Corn yn Nosbarth 1 – hwre!
SIOE NADOLIG – DA IAWN wir i’r plant i gyd am berfformio mor wych yn ein Sioe Nadolig, Nadolig yr Anifeiliaid.
CYSTADLEUAETH BARDDONIAETH - Mae disgyblion Dosbarth Dau wedi bod yn brysur iawn yn creu cerddi am freuddwydion! Cafodd y cerddi eu hanfon i gystadleuaeth ‘Once Upon a Dream’ y cwmni ‘Young Writers’ a bydd gwaith pob disgybl yn cael ei argraffu mewn llyfr!
Llongyfarchiadau i bob un ohonynt am ysgrifennu cerddi mor dda – GWYCH!!
Cliciwch yma am fwy o wybodaeth am y gystadleuaeth.
DIWRNOD PLANT MEWN ANGEN – Codi arian ar gyfer Plant mewn Angen.
CWTCH FFRINDIAU – Ein Cwtsh Ffrindiau newydd.
IARD NEWYDD – Rydym ni wrth ein boddau gyda’r cae chwarae newydd!
Club de español (Spanish Club)
Esta semana Helena Pons nos ha acompañado en nuestro club de español. ¡Muchas gracias!
Diolch i Helena am ddod i gymryd rhan mewn sesiwn ‘cwestiwn ac ateb’ yn ein clwb Sbaeneg.
HWYL A HALIBALW – Buon ni’n brysur iawn yng ngŵyl ‘Hwyl a Halibalw’ heddiw! Diolch am y croeso!
TRIP DOSBARTH UN I’R GOEDWIG – Gwnaeth disgyblion Dosbarth 1 wir fwynhau yn y goedwig! Diolch Blue Fox Forest School.
CYW – Cawson ni brynhawn gwych gyda chyflwynwyr Cyw, Huw a Catrin.
GWASANAETH DIOLCHGARWCH - Diolch i Mr Rob Nicholls am gynnal ein gwasanaeth Diolchgarwch. Cafwyd cyflwyniad byr gan Ddosbarth Dau am y pwysigrwydd o ddweud ‘ diolch’ cyn i ddisgyblion Dosbarth Un ymuno i ganu ‘Cofia bob amser, cofia bob tro’.
Diolch i bawb a fynychodd ein gwasanaeth ac am gyfrannu tuag at y casgliad bwyd ar gyfer y Banc Bwyd sydd yma yn y ganolfan.
GEMAU PARALYMPAIDD – Diolch i Steffan Hughes am ddod i siarad am ei brofiad o yn y Gemau Paralympaidd heddiw.
LOGO CYNGOR YSGOL – Llongyfarchiadau mawr i Steffan o Ddosbarth Un am enill y gystadleuaeth logo Cyngor Ysgol ac i Courtney a Gwynfor o flwyddyn 5 am feirniadu ar ran y Cyngor Ysgol.
CYNGOR YSGOL – Llongyfarchiadau mawr i’r disgyblion canlynol ar gael eu hethol ar y Cyngor Ysgol: Courtney (Cadeirydd), Gwynfor (Is-gadeirydd), Idris (Ysgrifennydd), Siôn, Aneurin a Dylan.
Mae’r Cyngor Ysgol newydd wedi bod yn brysur iawn heddiw; casglu syniadau, creu rheolau ysgol newydd, cynllunio digwyddiadau ac maent hyd yn oed wedi gosod gwaith cartref yr wythnos hon! Creu logo newydd ar gyfer y Cyngor Ysgol yw gwaith cartref penwythnos hyn. Mae’n gystadleuaeth! Pob lwc!
© 2018 Ysgol Gymraeg Llundain / London Welsh School
Responsive Theme pwerir gan WordPress